 Mkutano huu kati ya Marekani na Ulaya umefanyika wakati kukiwa bado kuna doa kwenye haiba ya Marekani, kufuatia kufichuliwa kuwa Shirika la Usalama wa Taifa la Marekani lilikuwa likifanya udukuzi katika mawasiliano ya viongozi wa nchi washirika barani Ulaya, na viongozi wa Umoja wa Ulaya wamewasilisha malalamiko yao kwa rais Obama, wakitaka raia wa Marekani na wa Ulaya wapate haki sawa ya kutoingiliwa katika faragha yao. 